بریکارەکانی شیڵد

***بریکارەکانی شیڵد*** () زنجیرەکەی تەلەڤیزیۆنییە لەلایەن جۆس وێدۆن و جێد وێدۆن و مۆریسا تاناچاروین بۆ کۆمپانیای پەخشی ئەمریکی دروستکراوە دەربارەی ڕێکخراوێکی خەیاڵی شیڵد (بەشی دەستوەشان و جێبەجێکردنی ستراتیجی نیشتیمانی)، کە دەزگایەکی سیخوڕیی ئاشتی لە جیھانێک لە سووپەرھیرۆ و ڕووداوی سەیروسەمەر، لەسەر ڕێکخراوێکی مارڤڵ کۆمیکس بە ھەمان ناوەوە. ڕووداوەکانی زنجیرەکە دەکەوێتە جیھانی سینەماییی مارڤڵەوە (MCU) و لەگەڵ ڕووداوی فیلمەکان و زنجیرە تەلەڤیزیۆنییەکانی تردا دەڕوات. زنجیرەکە لەلایەن ستۆدیۆکانی ئەی بی سی و تەلەڤیزیۆنی مارڤڵ و بەرھەمھێنانەکانی موتانت ئەنەمی بەرھەمھێنراوە، لەگەڵیدا جێد وێدۆن و مۆریسا تاناچاروین و جێفری بێڵ وەک شۆڕەنەر خزمەتیان کردووە.

ئەستێرەکانی زنجیرەکە کڵارک گرێگ وەک فێڵ کۆڵسۆن، ھەمان ڕۆڵی زنجیرە فیلمەکان دەبینێتەوە، لەگەڵیدا مینگ نا وێن، و برێت داڵتۆن، و کڵوی بێنێت، و ئیان دێ کاێستکەر، و ئیلیزابێس ھێنسترێج بەژداربوون. لە وەرزەکانی دواتردا، نیک بڵەد، ئەدریان پاڵیکی، و ھێنری سیمۆنز، و لوقا میتچێڵ، و جۆن ھانا، و ناتالیا کۆردۆڤا باکڵی، و جێف وارد ھاتنە ناوەوە. بریکارەکانی شیڵد لەگەڵ جۆرەھا حاڵەت و دوژمنی سەیروسەمەر مامەڵە دەکەن، وەک ھایدرا، ئینھیومانز، نموونەی ھاوشێوەی ژیان، ڕەگەزە بێگانەکان وەک کری و کڕۆنیکۆمز، و گەشتکردن بەناو کاتدا. ھەندێک لە ئەڵقەکان ڕاستەوخۆ لەگەڵ فیلمەکانی (MCU)یان زنجیرە تەلەڤیزیۆنییەکانی تر بەریەک دەکەون، بە تایبەتی کاپتن ئەمریکا: سەربازی زستان (٢٠١٤) کە بە شێوەیەکی گەورە کاریگەری لەسەر وەرزی یەکەمی زنجیرەکە ھەبوو. ھەروەھا لەگەڵ گرێگدا، ئەکتەرانی تر بە درێژایی MCU وەک ڕۆڵەکانی میوان دەرکەون.

جۆس وێدۆن، نووسەر و دەرھێنەری تۆڵەستێنەکان (٢٠١٢)، دوای دەرچوونی فیلمەکە لە ئابی ٢٠١٢دا دەستی بە پێشخستنی پایڵتی شیڵدی کرد، لە تشرینی یەکەمدا گرێگ دەربارەی بەردەوامبوون لە ڕۆڵەکەی پێی ڕاگەیەندرا. زنجیرەکە بە فەرمی لە ئایاری ٢٠١٣ لەلایەن ئەی بی سی ھەڵگیرایەوە. زنجیرەکە ھەوڵیدا لاسای بەرھەمھێنانی زنجیرە فیلمەکانی MCU لەسەر بوجەی زنجیرەیەک تەلەڤیزیۆنی دابێنێت، لەکاتێکدا دەبوو بەپێی مەرجەکانی MCU بڕوات کە ستۆدیۆکانی مارڤڵ و فیلمەکان دای دەنێت. مکیاجەکەی لەلایەن ستۆدیۆکانی ئۆپتیک نێرڤزی گلین ھێتریک، کاتێک لێگەسی ئیفێکتس لە کارگەرییە کردارییەکاندا بەژداربوو. ئاوازدانەر بێر مککێری ئەنجامی ھەر ئەڵقەیەکی بە ئۆکسترایەکی تەواو تۆمارکردووە، لەکاتێکدا کاریگەرییە بینراوەکان لەلایەن چەند فرۆشیارێکی جیاواز دروستکراوە و بۆ چەندین خەڵاتی جیاواز پاڵیوراون.

زنجیرەکە لەسەر ئەی بی سی لە ویلایەتە یەکگرتووەکان لە ٢٤ی ئەیلوولی ٢٠١٣ بۆ یەکەم جار پەخشکرا، و لەگەڵ دوو بەشی کۆتایی وەرز لە ئابی ٢٠٢٠، بە کۆکراوەی ١٣٦ ئەڵقە بە درێژایی حەوت وەرز ھەڵوەشێنرایەوە. دوای دەستپێکردنی وەرزی یەکەم بە نرخاندنێکی بەرز بەڵام بەسەرداچوونەوەیەکی تێکەڵ، نرخاندنەکان نرمبوونەوە و بەسەرداوونەوەکان زیادیان کرد. نرخاندن لەگەڵ وەرزەکانی دواتردا بەردەوامبوو لە دابەزین، بەڵام زیاتر لەگەڵ ھەر وەرزێکدا، لەکاتێکدا بەەرداچوونەوەکان لەگەڵ وەرزەکانی دواتردا بە بەردەوامی ئەرێنی بوون. زۆرێک لەو کەسایەتییانەی بۆ زنجیرەکە دروستکراوە بۆ جیھانی کۆمیک و بوارەکانی تری ڕاگەیاندن پێشکەش کراوە. زنجیرەیەکی سەر ئینتەرنێت، بریکارەکانی شیڵد: مەنجەنیق، لەسەر ئێلینا «یو یو» ڕۆدریگوێز لە کۆردۆڤا باکڵی، لە کانوونی یەکەمی ٢٠١٦ لەسەر ABC.com دەرچوو. ھەندێک کاری تر پیلانی بۆ گێڕدرا، بەڵام ھەرگیز جێبەجێ نەکرا.

## بەرھەمھێنان
### پێشخستن
دوای ئەوەی کۆمپانیای واڵت دیزنی لە ٢٠٠٩دا مارڤڵ ئینتەرنمەنتی لە کڕی، ئەوان ڕایان گەیاند کە بەشی تەلەڤیزیۆنی مارڤڵ لە ژێردەستی جێف ڵۆب دروستکراوە. لە مانگەکانی دواتردا، چەندین پایڵت لەسەر کاتالۆگی مارڤڵ بۆ پێشخستن کاری لەسەر کرا. لە تەممووزی ٢٠١٢دا، تەلەڤیزیۆنی مارڤڵ بۆ دروستکردنی زنجیرەیەکی نوێ کە بکەوێتە ناو جیھانی سینەماییی مارڤڵەوە (MCU) لەگەڵ ئەی بی سی چووە گوفتوگۆوە. زنجیرەکە بە «'ناوکی بیرۆکە' لەگە ژمارەیەک لە سیناریۆ کە ئاشکرا دەکرێت، بە نمایشێکی پۆلیسی ئاست بەرزەوە» ئاماژەی بۆ کراوە. لە ٧ی ئابی ٢٠١٢دا، جۆس وێدۆن دەربارەی بەژدارێتی لە زنجیرەکەدا ڕاگەیەندرا. وێدۆن نووسین و دەرھێانی بۆ فیلمی سەرکەوتووی MCU تۆڵەستێنەکان (٢٠١٢) کرد، لە ٨ی ئابدا، وێدۆن، لەگەڵ براکەی جێد و براژنەکەی مۆریسا تاناچاروین چاویان بە ڵۆب کەوت تا بیرۆکەکەیان دەربارەی زنجیرەکە بگەیەنن، لەگەڵیشیا ڕۆژەکانی دواتر چاوپێکەوتنیان لەگەڵ ستۆدیۆکانی ئەی بی سی و تۆڕی ئەی بی سی ئەنجامدا. لە کۆتایی ئابدا، ئەی بی سی داوای پایڵتی بۆ زنجیرەیەک بە ناوی شیڵد کرد، لە نووسین و دەرھێنانی جۆس وێدۆن، لەگەڵیدا جێد وێتۆن و مۆریسا تاناچاروین لە نووسین بەژداربن. بەڕێوبەری جێبەجێکاری کۆمپانیای دیزنی بۆب ئایگەر دوای سەیرکردنی بڕگە ٤٧ی مارڤڵ وەن شۆت گڵۆپی سەوزی بۆ زنجیرەکە ھەڵکرد.

لە نیسانی ٢٠١٣دا، ئەی بی سی ڕای گەیاند زنجیرەکە بە ناونیشانی *بریکارەکانی شیڵد* دەبێت، و بە فەرمی لە ئایاری ٢٠١٣ بۆ وەرزێکی تەواوی ٢٢ ئەڵقەیی ھەڵگیرایەوە. جێد وێدۆن و مۆریسا تاناچاروین و جێفری بێڵ وەک شۆڕەنەری زنجیرەکە خزمەتیان کردووە، لەگەڵ ھاتنی بێڵ بۆ نمایشەکە بۆ یارمەتیدانی جووتە بێ ئەزموونەکەی پێشوو بۆ دیارکردنی دەستەی کارکردن و «گوایتنەوە لە نێونن سیاسەتی ستۆدیۆ و تۆڕەکان»، وتی، «کاری من یارمەتیدانی ئەوانە فێرببن ئەوە بکەن، بۆ ئاڕاستەکردنی کەشتییەکە کاتێک ئەوان فێردەبن.» جۆس وێدۆن پێش ئەوەی دەست بەکارکردن لەسەر *[[تۆڵەستێنەکان: سەدەی ئاڵترۆن]]* (٢٠١٥) بکات یارمەتی ئەوانی دەدا. زنجیرەکە بۆ وەرزی دووەم لە ئایاری ٢٠١٤، و سێیەم لە ئایاری ٢٠١٥، چوارەم لە ئازاری ٢٠١٦دا، نوێکرایەوە.

لە ئەیلوولی ٢٠١٦دا، تاناچاروین کاتێک باسی کۆتا کۆتاییی زنجیرەکەی دەکرد، وتی "تۆ ھەموو کات بۆپێشەوە دەڕۆیت، تا کەسێک پێمان بڵێت بووەستن، ئێمە بەردەوام دەبین لە ڕۆشتن." جێد وێدۆن زیادیکرد "ھەموو کات لە بەشی دواوەی مێشکت بیرۆکەت بۆ تەواوکردنی ھەیە کاتێک پێت دەڵێن 'ئەمە ئەوەیە کوڕینە'، بەڵام ئێمە ھێشتا نەگەیشتووینەتە ئەوێ." لە ئایاری ٢٠١٧ داوای وەرزی پێنجەمی زنجیرەکە کرا، بێڵ وتی کە ئەوان «ھەستێک دەربارەی چۆن حەز دەکەن نمایشەکە تەواو بێت ھەیە. ئێە تەنھا پێویستمان بەوەیە بزانین کەی ئەو کاتە دێت تا بە باشی دروستی بکەین.» جێد وێدۆن بەردەوامبوو «ئامانجمان پێشتر زانینە، چونکە پێم حەزدەکەین بە شێوەیەکی ڕازیکەرانە چیرۆکەکە دابنێین». نووسەرەکان دەیانویست ئەڵقەی کۆتایی وەرزی پێنجەم کۆتا ئەڵقەی وەرزەکە و زنجیرەکە بێت، لەگەڵیدا ھەندێک لە بابەت کە دەگۆڕا گەر بیانەوێت بۆ وەرزی شەشەم نوێی بکەنەوە. «ئێمە ئامادەین گەر ئەمە کۆتایی بێت. بەدڵنیایییەوە وای لێ دەکەین شایستەبێت.» لەگەڵ ئەوەشدا زنجیرەکە لە ئایاری ٢٠١٨دا بۆ وەرزی شەشەم نوێکرایەوە، و وەرزی حەوتەمی کۆتا لە تشرینی دووەمی ٢٠١٨دا نوێکرایەوە. وێدۆن ەم دوو وەرزەی کۆتایی بە ئاست بەرزکردنەوە لە یاریدا بەراورد کرد، ھەر بۆیە نووسەران «کەمێک ئازادیان» دەستکەوت.

### نووسین

بێڵ ڕوونیکردەوە کە ئەو، جێد وێدۆن، تانچارۆین زۆربەی کات بێ گەڕنەوە بۆ ڵۆب، بەیەکەوە سەرپەرشتی ھەموو بڕیارە داھێنەرییەکانی زنجیرەکە دەکەن. ئەو کاتەی شۆڕەنەرەکان زنجیرەکە دەنووسن، یەک کەس دەتوانێت سیناریۆکە بنووسێت و ئەوانی تر چیرۆکی ناوبڕ دەنووسن، تا بتوانرێت ھەر چەند ھەفتەیەک چیرۆکەکە بشکێنرێت. ئەگەر بەرھەمھێنەرە جێبەجێکارەکان واژوویان لەسەر چیرۆکەکە کرد، ئەندامێکی دەستەی نووسەران نووسراوێکی ورد ئامادە دەکات، تێبینی لەسەری لە شۆڕەنەرەکان وەردەگرێت، سیناریۆیەکی تەواو دەنووسێت، تێبینی لەسەری لە ئەی بی سی و دەستەی بەرھەمھێنان وەدەگرێت، پاشان ئەڵقەکە بەرھەم دەھێنێت.

لە کانوونی دووەمی ٢٠١٣دا، جۆن وێدۆن ھەر کاریگەرییەکی زنجیرەکانی تری چەماندەوە، وەک ھەوڵەکانی فۆکس موڵدەر و دانا سکاڵی لە فایلەکانی ئێکسدا، و ڕوونیکردەوە کە لەگەڵ ئەوەی نمایشەکە کەسانی خاوەن ھێزی تێدایە و لەگەڵ چیرۆک گێڕانەوەی خەیاڵی زانستی، ئەوە سەرنج دەخاتە سەر «کەسەکانی دەوروبەر… خەڵک لە لێواری سەرکێشییە گەورەکان.» دوای ئەوەی زنجیرەکە زیاتر کەسانی خاوەن ھێزی پێشکەش کرد، بێڵ سەرنجی دا کە بینەران «وادیارە زیاتر وەڵامی کەسە خاوەن ھێزەکان دەداتەوە و لەگەڵ ئەوەی دەستی بەسەردا ناگرێت و نمایشەکەدا بەدەوریدا ناسوڕێتەوە، وەک پێکھاتن و تام بۆ چیرۆکەکان، ئێمە بەڕاستی چێژی لێ دەبینین.» جێد وێدۆن ئاشکرای کرد کە زنجیرەکە لەگەڵ وەڵامدانەوەی گشتی بۆ خاوەن ھێزەکاندا دەڕوات، وتی «داینامیک لە جیھاندا گۆڕاوە. یەک کەس ھێزی ھەبوو، و لەلایەن تۆڵەستێنەوەکان لەوانەیە شەش کەس بووبن … ئێستا زۆر زیاتر بڵاون، ھەر بۆیە وەڵامدانەوە لە خەڵکی لەسەری ھەیە.»

دەربارەی ھاوسەنگی نێوان دروستکردنی مادەیەکی نوێ و ڕاکێشانی لە ئەفسانەکانی ئێستا، بێڵ ئاماژەی بەوە کرد کە گێڕانەوەی چیرۆکێک کە ھەر یەکێک لە سەرسامبووانی مارڤڵ و سەرسامنەبووانی ڕکابەرانەیە، ئەمەش بۆ زنجیرەکەیە کە ئاماژە بۆ فیلمەکانی MCU یان کۆمیکەکان تا بە شێوەیەک بۆ ھەموو بینەران کار بکات، بەڵام زیاتر بۆ سەرسامبووان مانا بگەیەنێت. دەربارەی ئەو شێونەی زنجیرەکە دەتوانێت لە کۆمیکەوە وەری گرێت، جێد وێدۆن ڕوونیکردەوە کە ھەندێک شوێن ھەیە زنجیرەکە بۆی نییە بۆی بڕوات، و ئەوان لە کۆتاییدا کۆمیکس تەنھا بۆ بیرۆکە وەرگرت بۆ چیرۆکی خۆیان بەکاردێنن. تاناچاروین ئەوەی ڕوونکردەوە کە، «ئێمە ھەموو کات لە کۆمیکس بیرۆکە وەردەگرین و پێی کاریگەر دەبین، بەڵام بە دڵنیایییەوە لە نمایشەکەدا، ئێمە ھەموو کات ڕۆڵی خۆمان ئەنجام دەدەین.» دەربارەی بەراوردی نێوان مەودای زنجیرەکە و فیلمەکان، بێڵ وتی ئەی بی سی و مارڤڵ لەگەڵ بودجەی زنجیرەکە بەخشندە بوون، و بەرھەمھێنان لە تۆڕەکە ڕازییە، بەڵام ھیچ نییە گەر بە فیلمەکن یان زنجیرەی وەک یاری تەختەکان بەراوردی کەیت. ئەو ڕونیکردەوە کە زنجیرەکە ھەوڵ دەدات "ساتەکانی مارڤڵ" بە باشترین شێوە دروست بکات، ئەو ئاماژەی بە دا کە ھەندێک ساتی لەبیر نەکراو بچووکترە، ساتی کەسایەتییەکان‌—شتێک کە بە ڕاستی لەسەر تەلەڤیزیۆن کار بکات—ھەر بۆیە زنجیرەکە لەبەر ئەمانە ھەوڵدەدات لەگەڵ ئەوەی ناتوانێت ڕووبەر و قەبارەی ئەمانە ھەڵبگرێت. جێد وێدۆن ڕوونیکردەوە کە ئەوان ڕیزبەندێکەی دەپارێزن و ھەوڵ دەدەن تەنھا ئەوەی پێویستە بۆ ھێڵانەوەی چیرۆکەکە لە چوارچێوەکەدا ئەنجام بدەن، بۆیە «گەر دڕندەیک لەسەر ئۆتۆمبێلێک نیشتەوە، لەباتی پیشاندانی ھەموو دڕندەکە باز بە پاسماندا دەدات، ئێمە دەمانەوێت لە ئۆتۆمبێلەکەدا لەگەڵ ئەم جۆرە کەسدا بین.»

کچە ئەکتەر مینگ ما وێن کاتی گۆڕانی نێوان وەرزەکانی یەکەم و دووەمی دایەپاڵ یەکتر (لە ٨ی ئێوارەی ڕۆژھەڵاتی ویلایەتە یەکگرتووەکان بۆ ٩ی ئێوارەی ڕۆژھەڵاتی ویلایەتە یەکگرتووەکان) بۆ ڕەخساندنی ھەلێک بۆ نووسەران تا زیاتر لە ھەندێک بابەتێکی دیاریکراودا ھەتەر بن، زیاتر تیژبن لە دیمەنە شەڕییەکانی وەرزی دووەم، کاتێک لە وەرزی یەکەوە دەبووایە زیاتر ئاگەداربن چونکە لە کاتی خێزانیدا نمایش دەکرا. لە ئەیلوولی ٢٠١٥دا، بێڵ ئاوڕی دوو وەرزی یەکەمی دایەوە و دەربارەی ئەو ڕکابەری و گۆڕانکاریانەی زنجیرەکە قسەی کرد. ئەو ئاماژەی بۆ پێشوازیکردنی نەرێنی سەرسامبووان لەگەڵ ژمارە کەمەکانی کەسایەتییە ناسراوەکانی وەک کۆڵسۆن کرد، ئەو ھەروەھا پاماژەی بەوە کرد کە بینەران دەستیان کردووە بە خۆشویستنی کەسایەتییە ڕاستەقینەکانی زنجیرەکە کە لەگەڵ کاتدا پێگەیشتوون. ھەروەھاش ڕوونیکردەوە کە لەگەڵ زیابوونی ژمارەی کەسایەتییەکان و پەیوەندییە ئاڵۆزەکان لە زنجیرەکەدا، ھەبوونی جووتەی جیاواز و دروستکردنی پەیوتندی سۆزداری نوێ گرنگ بوو، وتی کە «گەر ساتێکی ئارام یان ئەکشن بێت، ئێمە [ھیوادارین] قووڵی خۆشەویستی و گرنگی پێدانی بینەر زیاد بکەین، ھیواشمان بۆ ئەو کەسایەتیانە ھەیە.» ساڵێک دواتر ئامانجی بەرھەمھێنەر بۆ دروستکردنی نەریتێکی بەرەو پێشچوون "دۆزینەوەی پێکھاتە و شەڕی نوێ" لە نێوان کۆمەڵەی جیاواز لە کەسەکان دووبارە کردەوە، بە ڕەچاوکردنی زۆرێک لە ڕێوشوێن [ببینە] ھەمان کەسەکان ھەمان شت بۆ ماوەی پێنج ساڵ دەکەن و کەسایەتییەکان گەشە ناکەن یان ھیچ ناگۆڕێن."

دوای خوێندنەوەی سیناریۆی فیلمەکانی دواتری MCU، نووسەرەکان و بەرھەمھێنەرەکان لە سەرەتادا پیلانێکی گشتیان بۆ نمایشەکە تا کۆتایی وەرزی سێیەم دانا. لە ئایاری ٢٠١٦دا، کڵوی بێنێت کۆتایی وەرزی سێیەمی بە «کۆتایی یەکەم کتێبی شیڵد. … کۆتایی شتێکی گەورەتر و دەستپێکی پاوازێکی تەواو نوێ بۆ نمایشەکە» بەراورد کرد. ڕوونیکردەوە کە «ئەو چیرۆکانەی لە وەرزی یەکەمدا دەستمان پێکرد لە کۆتایی وەرزی سێیەمدا تەواوبوو، ئێمە ھەندێک زیانی زەبەلاحمان لە خەڵک کە لە وەرزی یەکەمی نمایشەکەوە لەگەڵمان بوون ھەیە. لە خوێندنەوەی خشتەکەوە لە یەکەم ڕۆژی کۆمەڵەکە، بەدنیایییەوە وزەیەکی نوێی زنجیرەکە ھەیە» بۆ پێشەوە دەڕوات. دواتر زنجیرەکە بۆ وەرزی چوارەم بۆ کاتژمێر ١٠ی شەو جووڵێنرا. جێد وێدۆن وتی نووسەران ھیوادارن بەھۆی ئەم گۆڕانەوە «بەرەو کەمێک تاریکتر لابدەن»، ڵۆب زیادیکرد «ئەو بەدڵنیایییەوە ھەل پێشکەش دەکات. نازانم ئەوە بە شتەکان شێوەیەکی گەورە دەگۆڕێت [لەگەڵ ئەوەشدا]. مەبەستم، لە کۆتایی ڕۆژەکەدا، مارڤڵ ھەمیشە ئەو نمایشانەی لە نێوان PG-13 و PG-16 ئیش دەکات پێشکەش دەکات. ئێمە لە ھیچ کاتێکی نزیکدا دێدپووڵ لەسەر [ئەی ی سی] دروست ناکەین.» مارڤڵ «لەگەڵ ئەی بی سیدا قسەیەکی درێژی دەربارەی ئەوەی دەتوانین فڕێی بدەین کردووە، گەر بوترێت» لە کاتە نوێکەدا، کە بووە ھۆی زیادکردنی گۆست ڕایدەر وەرزێک بۆ یەکێک لە زنجیرە تەلەڤیزیۆنییەکانی نێتفلیکس مارڤڵ، لەبەر ئەوەی مارڤڵ ھەستی کرد «کە ئەم کەسایەتییە ڕاستبوو تا چیرۆکە [تاریکتر و زیاتر توندووتیژەکان] ئێستا بڵێت»، زیادکردنی ئەو بۆ شیڵد یارمەتی دەربوو چونکە «چاوەڕواننەکراو بوو». ڵۆب ھیواداربوو کۆکردنەوەی کاتەکانی دواتر و زیادکردنی گۆست ڕایدەر وا لە ھەندێک بینەران کە وازیان لە سەیرکردنی زنجیرەکە ھێناوە لە وەرزەکانی پێشوودا ھەلێکی تر بە زنجیرەکە بدەن.

### ڕۆڵگێڕان
سارا ھالین فین، بەڕێوبەری ڕۆڵگێڕانی فیلمەکانی MCU، لەگەڵ ھاوبەشەکەی تامارا ھەنتەر، وەک بەڕێوبەری ڕۆڵگێڕان لە وەرزی یەکەمی زنجیرەکەدا خزمەتیان کردووە. لە تشرینی یەکەمی ٢٠١٢دا، کاغەزێکی ڕۆڵگێڕان بۆ پێنج ڕۆڵی سەرەکی نێردرا، لەگەڵ فیندا، نووسینگە لە لەندن، ئوستوڕڵیا، نیویۆڕک، ڤانکۆڤەر، تۆرۆنتۆ، لۆس ئانجڵەس بۆ تاقیکردنەوەی ئەکتەرەکان دروستکرا. لە نیویۆرک کۆمیک کۆن، جۆس وێدۆن، کێڤن فیج و کڵارک گرێگ ڕایانگەینند کە گرێگ لە ڕۆڵەکەی وەک فێڵ کۆڵسۆن لە ئایرۆن مان، ئایرۆن مان ٢، سۆر، تۆڵەستێنەکان، وەن  مارڤڵ لە پایڵتەکەدا دەگێڕێتەوە، و «سەردێڕی» زنجیرەکە دەکات. ھەروەھا لە تشرینی یەکەمدا، کچە ئەکتەر مینگ نا وێن وەک مێلیندا مەی ھەڵبژێردرا. مانگەکەی دواتر، ئیلیزابێس ھێنسترێج و ئیان دێ کاێستکەر وەک جێما سیمۆنز و ڵیۆ فیتز بەدوای یەکدا ھەڵبژێردران، و برێت داڵتۆن وەک گرانت وارد ھەڵبژێردرا. داڵتۆن ١٥ پاونی (٦٫٨ کیلۆگرام) زیادکرد پێش ئەوەی دەست بە تۆمارکردنی ڕۆڵەکەی بکات. لە کانوونی یەکەمدا، کڵوی بێنێت لە نێوان زیاتر لە ٤٠٠ کچە ئەکتەر بۆ ڕۆڵی سکای، شەشەم ڕۆڵ و کەسایەتی سەرەکی وەرزی یەکەم، ھەڵبژێردرا. بێڵ کەسایەتییەکەی بە «قورسترینە بۆ دۆزینەوە» بانگ کردووە چونکە پێویستە «گەوھەری وێدۆنی پاڵەوان–بەھێز، زیرەک، بە ئاگا» بێت، کە قورسبوو لە ٢٠ ساڵدا بیدۆزیتەوە. سکای لە وەرزی دووەمدا دەرکەوت ناوی دێیزی جۆنسۆنە، و لە وەرزی سێیەمەوە ئیتر بە «سکای» بانگ نەکرا.

لە کۆمیک کۆنی سان دیێگۆ ٢٠١٤، نیک بڵەد وەک کەسایەتی لانس ھەنتەر بۆ وەرزی دووەم ڕاگەیەندرا، لەکاتێکدا کەسایەتی بۆبی مۆرێس ئاشکرا کرا. لەو ئابەدا، ھێنری سیمۆنز وەک ئەلفۆنزۆ «ماک» ماکێنزی ھاتە ناو دەستەی ڕۆڵگێڕانەوە، وەک دووبارەبووەوە، و ئادریانێ پالیکی بۆ ڕۆڵی میوان مۆرێس ھەڵبژێدرا، و یەکەم دەرکەوتنی لە ئەڵقەی «مریشک لە ماڵی گورگەکە» دا بوو. مانگەکەی دواتر، ھەموو ڕۆڵە سەرەکییەکانی وەرزی یەکەم، بە زیادکردنی بڵەد، دڵنیاکرانەوە کە سەرەکی دەبن بۆ وەرزی دووەم. پالیکی لە ئەڵقەی «دوای شۆکەکان» ھاتە نێوانیان. لە شوباتی ٢٠١٥دا، ڵوک مێتچێڵ وەک لینکۆڵن کامبڵ، ڕۆڵێکی سەرەکی بۆ دوو وەرز و نیو، ھەڵبژێردرا.

ھەموو ئەکتەرە سەرەکییەکانی وەرزی دووەم بۆ وەرزی سێیەم گەڕانەوە، لەگەڵ زیادبوونی سیمۆنز و میتچێڵ، لە ڕۆڵە دووبارەبووەکانیان بەرزکرانەوە. لە تشرینی یەکەمی ٢٠١٥دا، ئینھیومانز ھایڤ پێشکەش کرا، بۆ بەشی دووەمی وەرزی سێیەم، ئەو دەستی بەسەر تەرمی گرانت وارددا گرت، دیسانەوە لەلایەن برێت داڵتۆنەوە ڕۆڵی گێڕدرا. ناتالیا کۆردۆڤا باکڵی و جۆن ھانا وەک ئێلێنا "یۆ یۆ" ڕۆدریگۆز ھۆڵدن ڕادکڵێف بەدوای یەکدا پێشکەش کران. بڵەد و پالیکی دەستەی ڕۆڵگێڕانی سەرەکیان لە ئەڵقەی «گولەی جیابوونەوە»ی وەرزی سێیەم جێھێشت، و بۆ ڕۆڵگێڕانی نمایشەکەی ئەوکاتە *[[زۆرترین داواکاری مارڤڵ]]* چوون. داڵتۆن و میتچێڵ لە دوای مردنی کەسایەتییەکانیان لە کۆتایی وەرزی سێیەمدا ڕۆشتن.

گرێگ، وێن، بینیت، دی کستکەر، ھێنسترایج، و سیمۆنز بۆ وەرزی چوارەم و پێنجەم گەڕانەوە.
ھانا و دیسانەوە کۆردۆڤا باکڵی وەک ڕۆدریگۆز بۆ وەرزی چوارەم زیادکران، پاشان لە وەرزی پێنجەمدا کرا بە سەرەکی. داڵتۆن وەک میوان لە بەشی سێیەمی وەرزی چوارەم گەڕایەوە، لەکاتێکدا بڵەد گەڕانەوەی خۆی بۆ زنجیرەکە لە وەرزی پێنجەمدا ئەنجامدا. لە وەرزی پێنجەمدا جێف وارد، کە ڕۆڵی دێک شاوی دەبینی، ھاتە ناو زنجیرەکەوە.

وێن، بینیت، دی کستکەر، ھێنسترایج، سیمۆنز، باکڵی بۆ وەرزەکانی شەش و حەوت گەڕانەوە، و واردیان بۆ زیادبوو. بەپێی ڕووداوەکانی ئەڵقەی کۆتاییی وەرزی پێنجەم، کە تێیدا کۆڵسن مرد، گرێگ تێبینی دا «ھەندێک شتی سەرنجڕاکێش ھەیە دەربارەی ھەبوونی من» لە وەرزی شەشەمدا، بە تایبەتی لەگەڵ یادەوەرییەکان، یەو دڵنیا نەبوو کە ئایە سەرەکی دەبێت، ئەو دەبوو بگەڕێتەوە، ھەر وەک وەرزەکانی پێشوو. گرێگ بە تەواوەتی لە وەرزی شەشەمدا گەڕایەوە بەڵام ڕۆڵی کەسایەتییرکی نوێی، سارج، گێڕا. بۆ وەرزی حەوتەم، گرێگ وەک نمونەی ژیانی هەڵخەڵەتێمەری کۆڵسن بەژداری کرد، لە کاتێکدا دی کاستەر بەهۆی چەند ڕێکەوتنێکی پێشوو زۆربەی وەرزەکە نەیتوانی بەژداربێت، یەکەم دەرکەوتنی لە ئەڵقەی یازدەی وەرزەکەدا بوو، ئەو بۆ ڕۆڵەکەی لە وەرزەکەدا بە میوانێکی تایبەت ڕەچاوکرا. 

## سەرچاوەکان

## بەستەرە دەرەکییەکان

*  لەسەر ئەی بی سی
*  لەسەر Marvel.com
* 

پۆل:بەرنامە تەلەڤیزیۆنییەکان بە زمانی ئینگلیزی
پۆل:زنجیرە ئەکشنە ئەمریکییەکان
پۆل:زنجیرە دراما زنجیرەییەکان
پۆل:تێرۆریست لە تەلەڤیزیۆندا
پۆل:زنجیرە ئەکشنییە ئەمریکییەکان